Coordenadas: 26°14′05″S 27°58′57″L﻿ / ﻿-26.234806, 27.982378

O **Soccer City**, chamado por motivos publicitarios **FNB Stadium** (*First National Bank*), é un estadio de fútbol localizado en Xohanesburgo, Suráfrica, que foi sede de partidos da Copa Mundial de Fútbol de 2010, entre os cales estiveron o partido inaugural e a gran final entre os Países Baixos e España.

Foi construído en 1987, e dispuña de 78.000 espectadores. Foi parcialmente demolido para o mundial de 2010, e a súa capacidade ampliada a 94.700 espectadores sentados, o que o converte no estadio máis grande de África. A maioría dos grandes acontecementos futbolísticos de Suráfrica desenvólvense no FNB, xa que se adapta mellor a estes eventos que o próximo Ellis Park, onde se disputou a final da Copa do Mundo de Rugby de 1995. Soweto e o Centro Nacional de Exposicións en Nasrec están nas súas proximidades. Unha vez remodelado, volveu ser sede de partidos internacionais da selección de fútbol de Suráfrica, disputando o primeiro deles contra Colombia, o 27 de maio de 2010.

Eventos
-------

No Soccer City xogouse a final da Copa Africana de Nacións 1996, na que Suráfrica quedou campioa. Tamén foi escenario do primeiro discurso multitudinario de Nelson Mandela, tras a súa liberación en 1990. En 1993 celebráronse no estadio os funerais por Chris Hani, o líder do Partido Comunista de Suráfrica. Foi tamén o escenario para o funeral de Nelson Mandela o 10 de decembro de 2013, cinco días despois do seu falecemento.

Copa do Mundo 2010
------------------

*Artigo principal**:* Copa Mundial de Fútbol de 2010.
Soccer City albergará o 11 de xuño de 2010 o partido inaugural do campionato, entre a elección do país anfitrión e a selección de México, e despois catro da primeira rolda, un de oitavos de final, outro de cuartos de final e a gran final. O estadio someteuse a unha importante renovación para o torneo, cun novo deseño inspirado na cerámica tradicional africana. O nivel superior estenderase en todo o estadio para aumentar a capacidade a 94.700 espectadores, con 99 suites executivas. Inclúe a construción dunha cuberta elíptica, novas instalacións de vestiarios e nova iluminación. As obras foron adxudicadas ao consorcio Grinaker-LTA, e comezaron en febreiro de 2007. En xullo de 2009, o estadio estaba practicamente completado, faltando só por plantar o céspede, culminando as obras en decembro de 2009.

### Partidos

Soccer City albergou durante o campionato oito encontros (incluíndo o partido inaugural e a final): cinco encontros da fase de grupos, un de oitavos de final, un de cuartos e a final. Os partidos foron os seguintes:

| Data | Fase | Equipo |  | Resultado |  | Equipo | Espectadores |
| --- | --- | --- | --- | --- | --- | --- | --- |
| 11 de xuño | Primeira rolda | Suráfrica |  | 1 - 1 |  | México | 84.490 |
| 14 de xuño | Primeira rolda | Países Baixos | Países Baixos | 2 - 0 | Dinamarca | Dinamarca | 83.465 |
| 17 de xuño | Primeira rolda | Arxentina |  | 4 - 1 |  | Corea do Sur | 82.174 |
| 20 de xuño | Primeira rolda | Brasil |  | 3 - 1 | Costa do Marfil  | Costa do Marfil | 84.455 |
| 23 de xuño | Primeira rolda | Ghana |  | 0 - 1 | Alemaña | Alemaña | 83.391 |
| 27 de xuño | Oitavos de final | Arxentina |  | 3 - 1 |  | México | 84.377 |
| 3 de xullo | Cuartos de final | Uruguai | Uruguai | 1 - 1 |  | Ghana | 84.017 |
| 11 de xullo | Final | Países Baixos | Países Baixos | 0 - 1 | España | España | 84.490 |

Notas
-----

1. 1 2  "Soccer City". Arquivado dende o orixinal o 29 de agosto de 2019. Consultado o 10 de xuño de 2010.
2. ↑  "Soccer City is nearly finished". Arquivado dende o orixinal o 12 de novembro de 2009. Consultado o 10 de xuño de 2010.

Véxase tamén
------------

### Outros artigos

* Copa Mundial de Fútbol de 2010

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Soccer City*** |

* Sitio web oficial Arquivado 06 de febreiro de 2010 en Wayback Machine.
* Soccer City en Google Maps

  


| * v
* c
* e
Copa Mundial da FIFA Suráfrica 2010 |
| --- |
| Grupos | 
* Grupo A
* Grupo B
* Grupo C
* Grupo D
* Grupo E
* Grupo F
* Grupo G
* Grupo H

 |
| Fase final | 
* Oitavos de final
* Cuartos de final
* Semifinais
* Terceiro e cuarto posto
* Final

 |
| Sedes | 
* Xohanesburgo
* Durban
* Cidade do Cabo
* Pretoria
* Porto Elizabeth
* Bloemfontein
* Polokwane
* Rustenburg
* Mbombela

 |
| Estadios | 
* Soccer City
* Moses Mabhida
* Cape Town Stadium
* Ellis Park
* Loftus Versfeld
* Nelson Mandela Bay
* Free State
* Peter Mokaba
* Royal Bafokeng
* Mbombela

 |

|  |  |
| --- | --- |
| Control de autoridades | 
* Wd: Q163521
* GeoNames: 7280899
* MusicBrainz: ID
* Structurae: 20022665

 |